பங்கஜத்தின் கணவனது இரண்டாம் திருமணம் பற்றிய செய்தியைக் கொண்டுவந்த அதே மனிதர் மூலம் அவன் மனைவி இன்னமும் கருத்தரிக்கவில்லை என்கிற சேதியும் அவர்களுக்குத் தெரியவந்தது. அதைக் கேள்விப்பட்டதும், பங்கஜத்துக்குக் குரூரமான ஒரு மனநிறைவு ஏற்பட்டது. ‘வேணும் நன்னா! ஒரு அப்பாவிப் பொண்ணோட மனசை நோகடிச்சு துரோகம் செஞ்சது வீணாப் போகுமா என்ன! இன்னும் ஏழேழு ஜென்மத்துக்கும் அவருக்குப் புத்திர பாக்கியமே இருக்காது!‘ என்று பற்களைக் கடித்தபடி சபித்தாள்!